CELEX: 32008R0332
Language: bg
Date: 2008-04-11 00:00:00
Title: Регламент (ЕО) № 332/2008 на Комисията от 11 април 2008 година за изменение на Регламент (ЕО) № 297/2003 за определянето на подробни правила за прилагането на тарифната квота за говеждо и телешко месо с произход от Чили

12.4.2008   
            
            
               BG
            
            
               Официален вестник на Европейския съюз
            
            
               L 102/17
            
         
      РЕГЛАМЕНТ (ЕО) № 332/2008 НА КОМИСИЯТА
   
   от 11 април 2008 година
   за изменение на Регламент (ЕО) № 297/2003 за определянето на подробни правила за прилагането на тарифната квота за говеждо и телешко месо с произход от Чили
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 32, параграф 1, първа алинея от него,
   като има предвид, че:
   
               (1)
            
            
               Регламент (ЕО) № 297/2003 на Комисията (2) урежда откриването и управлението, на многогодишна основа, на тарифна квота за внос на някои продукти от говеждо и телешко месо. Сертификатите за автентичност, удостоверяващи че продуктите са с произход от Чили, трябва да са издадени преди някои продукти да се внесат. Наименованието на органа, издаващ сертификатите, е посочено в приложение III към настоящия регламент. Съгласно член 8, параграф 2 от настоящия регламент приложение III може да бъде изменено, ако се определи друг издаващ орган.
            
         
               (2)
            
            
               Чили уведоми Комисията, че е определена друга организация, която ще бъде оправомощена да издава сертификати за автентичност от 1 юли 2008 г.
            
         
               (3)
            
            
               Регламент (ЕО) № 297/2003 следва да бъде съответно изменен.
            
         
               (4)
            
            
               Мерките, предвидени в настоящия регламент, съответстват на становището на Управителния комитет по говеждо и телешко месо,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 297/2003 се заменя с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Той се прилага от 1 юли 2008 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 април 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 160, 26.6.1999 г., стр. 21. Регламент, последно изменен с Регламент (ЕО) № 98/2008 на Комисията (ОВ L 29, 2.2.2008 г., стр. 5). Регламент (ЕО) № 1254/1999 се заменя с Регламент (ЕО) № 1234/2007 (ОВ L 299, 16.11.2007 г., стр. 1), считано от 1 юли 2008 г.
   
      (2)  ОВ L 43, 18.2.2003 г., стр. 26. Регламент, последно изменен с Регламент (ЕО) № 567/2007 (ОВ L 133, 25.5.2007 г., стр. 13).
   
      ПРИЛОЖЕНИЕ
      
         
            „ПРИЛОЖЕНИЕ III
            Орган, оправомощен от Чили да издава сертификати за автентичност:
            
                        Asociación Gremial de Plantas Faenadoras Frigoríficas de Carnes de Chile
                     
                  
                        Teatinos 20 – Oficina 55
                     
                  
                        Santiago
                     
                  
                        Chile“